CELEX: 62020CN0299
Language: el
Date: 2020-07-06 00:00:00
Title: Υπόθεση C-299/20: Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 6 Ιουλίου 2020 — Icade Promotion Logement SAS κατά Ministère de l’Action et des Comptes publics

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/35
            
         
      Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 6 Ιουλίου 2020 — Icade Promotion Logement SAS κατά Ministère de l’Action et des Comptes publics
      (Υπόθεση C-299/20)
      (2020/C 297/47)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d’État
      
         Διάδικοι στην υπόθεση της κύριας δίκης
      
      
         Αναιρεσείουσα: Icade Promotion Logement SAS
      
         Αναιρεσίβλητος: Ministère de l’Action et des Comptes publics
      
         Προδικαστικά ερωτήματα
      
      
                  1)
               
               
                  Έχει το άρθρο 392 της οδηγίας της 28ης Νοεμβρίου 20062006 (1) την έννοια ότι περιορίζει την εφαρμογή του καθεστώτος φορολογήσεως επί του περιθωρίου κέρδους σε πράξεις παραδόσεως κτιρίων των οποίων η απόκτηση είχε υπαχθεί στον φόρο προστιθέμενης αξίας χωρίς ο υποκείμενος στον φόρο να είχε το δικαίωμα να προβεί στην έκπτωση του φόρου αυτού; Ή παρέχει τη δυνατότητα εφαρμογής του καθεστώτος αυτού σε πράξεις παραδόσεως κτιρίων των οποίων η απόκτηση δεν υπήχθη στον εν λόγω φόρο, είτε διότι η απόκτηση αυτή δεν εμπίπτει στο πεδίο εφαρμογής του είτε διότι, ενώ εμπίπτει στο πεδίο εφαρμογής του, τυγχάνει απαλλαγής από αυτόν;
               
            
                  2)
               
               
                  Έχει το άρθρο 392 της οδηγίας της 28ης Νοεμβρίου 2006 την έννοια ότι αποκλείει την εφαρμογή του καθεστώτος φορολογήσεως επί του περιθωρίου κέρδους στις πράξεις παραδόσεων γηπέδων προς οικοδόμηση στις ακόλουθες δύο περιπτώσεις:
                  
                              —
                           
                           
                              εφόσον τα αποκτηθέντα αλλά μη οικοδομημένα γήπεδα αυτά κατέστησαν, μεταξύ της αποκτήσεως και της μεταπωλήσεώς τους από τον υποκείμενο στον φόρο, γήπεδα προς οικοδόμηση;
                           
                        
                              —
                           
                           
                              εφόσον τα γήπεδα αυτά υπέστησαν, κατά το διάστημα μεταξύ της αποκτήσεως και της μεταπωλήσεώς τους από τον υποκείμενο στον φόρο, μεταβολές των χαρακτηριστικών τους, όπως η κατάτμησή τους ή η πραγματοποίηση έργων που επιτρέπουν την εξυπηρέτησή τους από διάφορα δίκτυα (οδικό, πόσιμου νερού, ηλεκτρικού ρεύματος, φυσικού αερίου, αποχετεύσεως, τηλεπικοινωνιών);
                           
                        
            
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ. 1).